b'\n_START_ARTICLE_\nH\xc3\xa4vikki\n_START_PARAGRAPH_\nH\xc3\xa4vikki tarkoittaa tavaroiden todellisen m\xc3\xa4\xc3\xa4r\xc3\xa4n ja kirjanpidollisen m\xc3\xa4\xc3\xa4r\xc3\xa4n v\xc3\xa4list\xc3\xa4 erotusta. Erotus saattaa johtua esimerkiksi laskuvirheist\xc3\xa4, pilaantumisesta tai n\xc3\xa4pistyksist\xc3\xa4. H\xc3\xa4vikki\xc3\xa4 tulee my\xc3\xb6s, mik\xc3\xa4li tietty\xc3\xa4 raaka-ainetta ei oteta tai ei voida ottaa talteen. P\xc3\xa4ivitt\xc3\xa4isess\xc3\xa4 el\xc3\xa4m\xc3\xa4ss\xc3\xa4 puhutaan eniten ruokah\xc3\xa4vikist\xc3\xa4 (food waste). Ruokah\xc3\xa4vikill\xc3\xa4 tarkoitetaan kaikkia poisheitetty\xc3\xa4 ruokaa tai raaka-aineita, joka olisi voitu sy\xc3\xb6d\xc3\xa4 ennen niiden pilaantumista. Resurssien maksimaalisen tehokasta k\xc3\xa4ytt\xc3\xb6\xc3\xa4 nimitet\xc3\xa4\xc3\xa4n resurssitehokkuudeksi (resource efficiency)._NEWLINE_H\xc3\xa4vikinhallintaan\xc2\xa0erikoistuneen Checkpoint Systems -yhti\xc3\xb6n teett\xc3\xa4m\xc3\xa4n The Global Theft Barometerin mukaan Suomessa on tutkituista Euroopan maista suurin myym\xc3\xa4l\xc3\xa4h\xc3\xa4vikki (1,39\xc2\xa0%). Raportissa kerrotaan my\xc3\xb6s, ett\xc3\xa4 suurin h\xc3\xa4vikin aiheuttaja Euroopassa on myym\xc3\xa4l\xc3\xa4varkaus.'